PF รับทรัพย์ 4.36 พันลบ. ขายธุรกิจสกี-โรงแรม Kiroro Resort ในญี่ปุ่น
PF ขายธุรกิจสกี-โรงแรมในประเทศญี่ปุ่นให้ "GKKM และ NAPIER TMK" มูลค่า 4.36 พันลบ.
PF ขายธุรกิจสกี-โรงแรมในประเทศญี่ปุ่นให้ "GKKM และ NAPIER TMK" มูลค่า 4.36 พันลบ.
22 พ.ย. 2564

บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า บริษัทได้ดำเนินการจำหน่ายทรัพย์สินของ KIRORO RESORT HOLDINGS CO., LTD. (KRH) ซึ่งเป็นบริษัทย่อยของบริษัท (บริษัทถือหุ้นทั้งทางตรงและทางอ้อมในสัดส่วน 99.70%) โดยจดทะเบียนจัดตั้งขึ้นตามกฎหมายของประเทศญี่ปุ่น เพื่อประกอบธุรกิจพัฒนาอสังหาริมทรัพย์และธุรกิจสกีและโรงแรมในประเทศญี่ปุ่น ให้แก่ GODO KAISHA KIRORO MANAGEMENT (GKKM) และ NAPIER TOKUTEI MOKUTEKIKAISHA (NAPIER TMK) โดย GKKM เป็นบริษัท และ NAPIER TMK กองทุนทรัสต์ที่จัดตั้งขึ้นตามกฎหมายของประเทศญี่ปุ่น
ทั้งนี้ KRH ได้โอนขายธุรกิจที่เกี่ยวข้องกับสกีและโรงแรมในประเทศญี่ปุ่นให้แก่ GKKM และ NAPIER TMK ในราคา 15,000,000,000 เยน หรือคิดเป็นเงินบาท 4,357,590,000 บาท (อัตราแลกเปลี่ยน 100 เยน เท่ากับ 29.0506 บาท) และหลังจากที่ KRH ได้โอนขายธุรกิจสกีและโรงแรมในประเทศญี่ปุ่นให้แก่ GKKM และ NAPIER TMK แล้ว KRH ยังคงดำเนินธุรกิจพัฒนาอสังหาริมทรัพย์ในประเทศญี่ปุ่นต่อไป